In en om die huis: Franse roosterbrood met songedroogde tamatiepesto
Franse roosterbrood met songedroogde tamatiepesto
Pesto 1 koppie (250 ml) songedroogde tamaties in olie ¼ koppie (± 60 ml) vars basiliekruid ¼ koppie (± 60 ml) vars pietersielie 2 knoffelhuisies, fyngekap 10 ml kappertjiesaad 40 g amandels, gerooster 30 ml rooiwynasyn ½ koppie (125 ml) olyfolie 30 ml Parmesaan- of Pecorinokaas, gerasper varsgemaalde swartpeper
8 repies spek 4 eiers 8 snye brood 3 eetlepels (45 ml) songedroogde-tamatie-pesto 1 koppie (250 ml) Mozzarellakaas, gerasper
Pesto Plaas die tamaties, basiliekruid, pietersielie, knoffel, kappertjiesaad en amandels in ‘n voedselverwerker en verwerk tot fyn. Voeg die rooiwynasyn en olyfolie by en meng deeglik. Voeg die parmesaankaas en swartpeper by die mengsel en roer goed deur.
Braai die spek in ‘n voorverhitte pan tot bros en hou eenkant warm. Klits die eiers en pesto saam in ‘n mengbak en week die snytjies brood daarin. Maak ‘n toebroodjie met die brood, spek en Mozzarellakaas. Verhit ‘n riffelpan. Verf dit met olie en braai die broodjies tot goudbruin.